ซีรีส์นี้สร้างขึ้นเพื่อความบันเทิง จากคำบอกเล่าของพยาน
บางเหตุการณ์และตัวละคร ได้ถูกดัดแปลงหรือรวมกัน
นี่เป็นซีรีส์สามตอน และเนื้อหาของแต่ละตอน
ควรรับชมและทำความเข้าใจ ในบริบทของซีรีส์ทั้งหมด
ทุกคนล้วนมีความลับ
และหน้าที่ของเราคือค้นพบความลับนั้น
ไม่ว่าด้วยวิธีใด
ในฐานะนักข่าว นิวส์ออฟเดอะเวิลด์ เราจึงเข้าถึงได้ทุกคน
ไม่ว่าคนคนนั้นเป็นใคร
นักแสดง
นักฟุตบอล
นางแบบ...
แม้แต่คนในราชวงศ์
ไม่ว่าใคร
เราเข้าถึงได้ทุกคน
ย้อนกลับไปในยุค 90
ฉันเคยเป็นนางแบบ ที่ใช้ชีวิตหรูหราฟู่ฟ่า
แล้วคืนหนึ่งฉันนั่งเครื่องบิน กลับไปบ้านที่ลอนดอน
มันดึกมากแล้ว
ฉันออกจากเครื่องบิน นั่งแท็กซี่กลับบ้าน และ...
ฉันรู้สึกสดชื่น เพราะเพิ่งพักผ่อนมาเต็มที่
ฉันมีความสุขมาก
ไม่ว่าคุณเป็นใคร เราจะหลอกล่อ จับคุณให้ได้คาหนังคาเขา
ทั้งถ่ายรูป อัดเสียง และบันทึกภาพไว้หมด
แต่ขณะที่ข่าวนั้นกำลังจะตีพิมพ์
เราจะต้องโทรศัพท์เป็นครั้งสุดท้าย
เมื่อฉันกลับมาถึงห้องพัก
ฉันเห็นว่าเครื่องรับอัตโนมัติ
มีไฟกะพริบ ซึ่งแสดงว่ามีข้อความเข้ามา
เป็นสายจาก นิวส์ออฟเดอะเวิลด์
มันไม่ใช่การโทรศัพท์ ที่สะดวกใจด้วยกันทั้งสองฝ่าย
และ 99 เปอร์เซ็นต์ พวกเขาจะกระแทกหูใส่
หรือไม่ก็ปฏิเสธที่จะแสดงความเห็น
ข้อความที่ฝากไว้ คือแจ้งให้ฉันทราบว่า
ฉันกำลังจะเป็นข่าว ใน นิวส์ออฟเดอะเวิลด์ เช้าวันรุ่งขึ้น
เป็นเรื่องอื้อฉาวเกี่ยวกับยาเสพติด
และฉันต้องการจะแสดงความเห็นหรือไม่
ฉันแค่...
ฉันคิดว่าฉันต้องนั่งลงก่อน จริงๆ แล้วฉันนั่งลง
01 ทักทาย - สายเข้า
เรารู้ว่าชีวิตพวกเขาจะเปลี่ยนไป และพวกเขาก็รู้เหมือนกัน
เราเกือบรู้สึกสงสาร เกือบนะ
ฉันจำได้ว่าฉันนั่งอึ้งอยู่กับพื้น
ฉันไม่รู้... ฉันปะติดปะต่อเรื่องราวไม่ถูกเลย
กับสิ่งที่เพิ่งเกิดขึ้น
ฉันคิดในใจว่า "นี่มันอะไรกัน คุณพูดเรื่องอะไรเนี่ย"
โจดี้นางแบบ นกต่อค้าโคเคน
สกู๊ปพิเศษ หน้า 8 และ 9
มันเป็นช่วงเวลาที่เลือด...
ไหลพรูออกจากร่างกาย
ตื่นตระหนกไปหมด
ความรู้สึกว่าต้องสู้หรือหนี แล้วอุทานออกมาว่า
"เกิดอะไรขึ้นเนี่ย"
ข่าวดังระดับโลก ทูลิซ่ากับความอัปยศเรื่องโคเคน
ชีวิตฉันพังหมดแล้ว
จบเห่แล้ว
ฉันแค่อยากได้ชีวิตฉันคืน
ถ้าโทรศัพท์ที่บ้านคุณดัง
ตอนดึกๆ ของคืนวันศุกร์ หรือเช้ามืดวันเสาร์
คนสุดท้ายที่คุณอยากจะได้ยิน คือมาเซอร์ มาห์มูด
ชีคปลอม
การพิจารณาคดีของมาเซอร์ มาห์มูด นักข่าวที่รู้จักกันในชื่อชีคปลอม
ได้เริ่มขึ้นแล้วที่ศาลอาญาโอลด์เบลีย์
มันเหลือเชื่อจนน่าเชื่อเลยละ
เรื่องนี้จะปลอมได้ยังไง
เขาสนุกกับการซ่อนอัตลักษณ์ของเขา มาเป็นเวลา 30 ปี
ความเป็นบุคคลนิรนาม ความลึกลับของเขา
คือกุญแจสำคัญในการกระทำทั้งหมดของเขา
"ราชาแห่งปฏิบัติการล่อซื้อ" ที่ออกแบบขึ้นมาเอง
ใส่หมวกคลุมศีรษะไปขึ้นศาลทุกวัน
ผมว่าเขาเป็นคนอำมหิต ไร้สัจจะ
และไร้ความปรานี
มาเซอร์ มาห์มูดอยู่เบื้องหลังสกู๊ปข่าว นสพ.แท็บลอยด์ดังๆ หลายข่าว
เช่น การเปิดโปงการล็อกผล การแข่งขันคริกเก็ตในปากีสถาน
และแผนลักพาตัววิคตอเรีย เบ็คแฮม
มาซสร้างภาพว่า
เงินไม่ได้มีความหมายอะไรเลย
และถ้าคุณอยู่ใกล้ๆ คุณจะหยิบไปก็ได้
ฉันไม่อยากพูดแบบนี้เลย
แต่เขาเก่งมากในสิ่งที่เขาทำ
ชีคลวงโลก
วางชาไว้ใต้โต๊ะไหม พอล
ผมจะให้คุณเข้าไปก่อน เชิญ
คนจะคิดว่าเรื่องนี้ไม่เคยเกิดขึ้น
แต่มันเกิดขึ้นแล้ว
มันอาจจะฟังแปลกๆ
พอล สัมไร นิวส์ออฟเดอะเวิลด์
คุณอาจจะไม่เชื่อ แต่มันเกิดขึ้นจริงๆ
เรามาย้อนกลับไปยุค 90 กัน
ผมเคยติดคุกข้อหาฉ้อโกง
และเมื่อผมออกมา ผมก็ไม่มีงานทำ
แต่ผมอยากเป็นนักข่าว
ผมเลยติดต่อมาเซอร์ มาห์มูด
เขายังไม่ได้ถูกเรียกว่าชีคปลอม เขาคือมาเซอร์ มาห์มูด
แล้วเขาพูดกับผมว่า "อยากทำงานกับผมเหรอ
"มาหาผมสิ เอาข่าวน่าสนใจมาด้วยนะ"
ในเวลานั้น ผมเป็นที่รู้จักในชื่อ พิซซ่าแมน
คนที่ส่งผลงานได้เสมอ
คืนหนึ่งผมได้รับสายจากชายคนหนึ่ง ที่เรียกตัวเองว่า ดร.รังควานี
เขาเป็นอายุรแพทย์อายุ 62 ปี ที่คนเคารพนับถือ
รักครอบครัว แต่งงานมีลูกสาวสองคน มาจากโซลิฮัลในเบอร์มิงแฮม
เขาอธิบายว่า "อย่าไปบอกใครนะ
"ผมกำลังมีปัญหากับผู้หญิงคนหนึ่ง"
เขามีชู้มา 15 ปีแล้ว
และเธออ้างว่า
เขาคือพ่อของลูกชายสามคนของเธอ
เรื่องนี้จะทำให้เขาเสียชื่อเสียง
ทั้งด้านการงานและส่วนตัว
ดร.รังควานีพูดว่า
เขาพูดว่า "คุณเคยติดคุก"
ผมพูดว่า "ใช่ ผมเคยติดคุก"
เขาว่า "คุณต้องรู้จักนักฆ่าแน่เลย ฆาตกรน่ะ"
"ผมก็เจอบ้าง ใช่"
เขาว่า "ผมต้องการให้ฆ่าเธอ"
ผมบอกว่า "โอเค ผมจะดูว่าทำอะไรได้บ้าง"
ผมต้องตัดสินใจ
หนึ่งคือ...
ไปหาตำรวจ
ซึ่งก็...
เป็นสิ่งที่คนปกติจะทำ
หรือไม่ก็ไปหามาซ
ผมเลยโทรหามาซ
และเขาพูดว่า "เอาละ เราจะทำแบบนี้นะ
"ผมจะไปที่เบอร์มิงแฮม"
เบอร์มิงแฮม ถนนนิว
"เราจะจองห้องพัก ที่โรงแรมไฮแอทในเบอร์มิงแฮม
"ผมจะเป็นนักฆ่ารับจ้าง"
รังควานีไม่มีทางนึกว่า
เขาคือนักข่าวของ นิวส์ออฟเดอะเวิลด์
สิ่งแรกที่มาซทำในปฏิบัติการล่อซื้อก็คือ
ติดเครื่องดักฟังไว้ตั้งแต่พื้นจรดเพดาน
แล้วผมก็มีหน้าที่พารังควานีเข้ามาคุย
ก๊อกๆ แล้วเราก็เดินเข้าไป
ผมกวาดตามองไปทั่วห้อง
สิ่งที่สะดุดตาผมที่สุดคือ กระเป๋าอเนกประสงค์
ที่วางอยู่บนโต๊ะ
เราต้องจับรังควานีให้ได้คาหนังคาเขา
เราต้องบันทึกภาพให้ได้
และคุณเห็นได้ชัดเจนในคลิป
ว่ารังควานียอมรับว่า เขาอยากให้คนไปฆ่าชู้ของเขา
บอกตามตรง มันน่าตกใจมาก
คุณอยากให้มันดูเหมือนอุบัติเหตุหรือยังไง
นั่นคือสิ่งที่ต้องทำ ผมให้คุณตัดสินใจส่วนนั้นทั้งหมด
แต่คุณอยากให้เธอตาย
ใช่ ไปให้พ้นจากชีวิตผม
มาซพูดว่า "ตกลง ห้าพันปอนด์ จ่ายสด
"คุณต้องจ่ายเงินล่วงหน้าครึ่งหนึ่ง
"ส่วนอีกครึ่ง จ่ายเมื่องานเสร็จ"
อีกไม่กี่วันต่อมา
เราจัดให้มีการรับเงินจากหมอคนนั้น
เราให้รถตู้จอดอยู่ใกล้จุดนัดพบ
โดยมีช่างเทคนิคซ่อนอยู่ในนั้น พร้อมกับกล้องวิดีโอ
เราต้องจับภาพดร.รังควานี ตอนที่ส่งมอบเงิน
นั่นจะเป็นหลักฐานสำคัญที่แสดงเจตนา
รังควานีเดินออกมา
มาซพูดกับดร.รังควานีว่า
"เอาละ เงินมัดจำอยู่ไหน"
เขาควักซองจดหมายออกมา
เป็นคลิปที่ไม่น่าเชื่อ
นิวส์ออฟเดอะเวิลด์ คลิปภาพแอบถ่าย
นั่นเงินใช่ไหม
นั่นเป็นหลักฐานแสดงเจตนาที่สำคัญ
แล้วมาซก็พูดว่า
"เอาละ เราจะติดต่อไปเมื่องานเสร็จ"
ภาพนั้นค่อนข้างสั่น
แต่เราต้องจับปฏิกิริยาของหมอคนนั้น
และตอนเดินกลับ
รังควานีกำมือชูขึ้นกลางอากาศอย่างผู้ชนะ
มาซพูดว่า "เขาเสร็จผมละ"
เมื่อวันศุกร์ผ่านไป
มาซโทรมาหาผมเช้าวันเสาร์ เขาพูดว่า "เอาละ ทุกอย่างพร้อมแล้ว
"เมื่อเขาโทรหาคุณ และเขาโทรแน่
"คุณก็บอกเขาไปว่ามันจะเกิดขึ้นวันนี้"
เขาพูดว่า "คุณต้องทำให้เหมือนจริง"
เขาว่า "พอเขาโทรมา คุณก็วิ่งไปรอบๆ ให้หอบ
"เข้าใจไหม ทำให้เสียงคุณฟังดูขึงขัง
"บันทึกการสนทนานั้น และทำให้สมจริง"
เขาโทรมาในตอนบ่าย
และผมจะไม่มีวันลืมคำพูดนั้น เขาโทรมา
ผมรับสาย กดอัดเสียง
"ครับๆ หมอ"
และเขาพูดว่า "งานเสร็จหรือยัง"
ผมพูดว่า "อะไรครับ"
"เธอตายหรือยัง เรียบร้อยหรือยัง"
ผมบอกว่า "ครับ เรียบร้อยแล้ว"
เขาถูกจับกุมบ่ายวันเสาร์นั้น
ข่าวถูกตีพิมพ์วันอาทิตย์
เป็นข่าวสำคัญในหนังสือพิมพ์
หมอฉีดยาแรงให้เหยื่อ
โดยมาเซอร์ มาห์มูด
ดร.รังควานีเป็นที่เคารพนับถือ
แต่ท่านผู้พิพากษาเอลเลียต
บอกว่าเขากุเรื่องมากมายขึ้นมา
เพื่อพยายามเลี่ยงว่าตนทำผิด
และไม่มีท่าทางสำนึกแม้แต่นิดเดียว
หลังจากดร.รังควานีถูกตัดสินว่ามีความผิด
เขาถูกจำคุกเจ็ดปี
ศาลยุติธรรม ควีนอลิซาเบธที่สอง
ผมรู้สึกเป็นหนี้บุญคุณมาซ เพราะผมเคยเป็นนักโทษ
และการคบค้าสมาคมกับมาซ ชื่อเสียงที่มาพร้อมกันนั้น
ทำให้ผมกลับมามั่นใจในตัวเอง
ว่าตอนนี้ผมกำลังทำสิ่งที่มีความหมาย
ผมเป็นตำรวจมานานแล้ว
และผมว่าเรื่องนี้คงจะไม่มาถึงศาล
ถ้ามันไม่ใช่เพราะ...
วิธีสืบสวนของหนังสือพิมพ์
นิวส์ออฟเดอะเวิลด์
ยุค 90 คือยุคทอง ของนักข่าวนสพ.แท็บลอยด์
ลองนึกภาพโลกที่ไม่มีอินเทอร์เน็ต โลกที่ไม่มีโทรศัพท์มือถือ
หนังสือพิมพ์นั่น คือที่ที่คุณได้รับข่าวสาร
เราจึงมีอำนาจ
ที่จะตีกรอบความคิดของผู้คน
คนในยุคนี้ไม่ควรประมาท
ความสำคัญของ นิวส์ออฟเดอะเวิลด์ ในยุค 90
มันสำคัญมากๆ มันเป็นหนังสือพิมพ์ที่ทุกคนพูดถึง
เป็นหนังสือพิมพ์วันอาทิตย์ ที่ขายดีที่สุดในโลก
มีเรื่องอื้อฉาว เรื่องคนดัง
หรือเรื่องนักการเมืองที่กระทำผิดอยู่เสมอ
และคุณสามารถรู้ข่าว ได้จาก นิวส์ออฟเดอะเวิลด์
สกู๊ปพิเศษ! ความลับที่น่าอายของนักฟุตบอล
นักร้องดังในการทะเลาะวิวาท
สส.สำส่อนทำฉันท้อง
นิวส์อินเตอร์แนชั่นแนล
เดอะซันเดย์ไทม์ นิวส์ออฟเดอะเวิลด์
มาเซอร์กับผมเป็นนักสืบแฝงตัว
ให้ นิวส์ออฟเดอะเวิลด์
แต่เราต่างกันโดยสิ้นเชิง
เพราะผมทำเพื่อให้หนังสือพิมพ์ขายดี เพื่อให้ความบันเทิงและจี้เส้น
เขาทำในฐานะทูตแห่งการล้างแค้น เพื่อส่งคนเข้าคุก
แต่เขาไม่สุงสิงกับเรา เขาไม่ดื่มกับเรา
เขาอยู่แต่กับคนในทีมเล็กๆ ของเขา
ผมอยากเป็นเพื่อนกับเขา และขโมยคนที่เขารู้จักใจจะขาด
จำได้ว่าผมเดินไปหาเขาและพูดว่า
"ผมอยากร่วมงานกับคุณมาก"
และเขาตอบกลับมาว่า
"อืม ไม่มีทาง"
ผมเคยอยู่ในแก๊งของมาซ
นั่นเป็นสิ่งที่น่าภาคภูมิใจ
มันแทบจะเหมือนกับว่า เขาเป็นเจ้าหน้าที่สายลับ
เป็นคนปริศนา
สตีฟ เบอร์ตัน ช่างภาพของนิวส์ออฟเดอะเวิลด์
เป็นที่รู้กันดีว่า จะไม่มีรูปของมาซอยู่สะเปะสะปะ
แน่นอนว่ามีรูปเขาอยู่ในรูปถ่ายจำนวนมาก
แต่คุณจะส่งรูปให้ฝ่ายรูปภาพ
แล้วพวกเขาจะใช้ปากกาเมจิกสีดำ ขีดคาดตาของเขา
มาเซอร์สนุกกับการสวมบทบาท
เขาสนุกกับการแสดงมาก
คริสติน ฮาร์ต นักสืบเอกชนของนิวส์ออฟเดอะเวิลด์
เขามีท่าทางเป็นเหมือนเด็กคนหนึ่ง
เหมือนเจ้าชายที่ยังเด็ก
และเขาใช้ความเป็นเด็กนั้น
ในการปลอมตัวที่ดีขึ้น เหมือนเด็กๆ ที่ชอบเล่นแต่งตัวเป็นคนโน้นคนนี้
ผมกับมาซสนิทกันมาก เราซี้ย่ำปึ้ก
สตีฟ เกรย์สัน ช่างภาพของนิวส์ออฟเดอะเวิลด์
ผมทำหลายอย่างให้มาซ
ผมเคยแต่งตัวเป็นคนอาหรับ
เคยแต่งตัวเป็นผู้หญิง
ผมติดเครื่องดักฟังให้มาซ
อันที่จริง ผมทำทุกอย่างให้มาซ
คนในทีมของมาเซอร์ทุกคน
ล้วนเป็นคนไม่สมประกอบ ไม่มากก็น้อย
พวกเขาเข้ากับสังคมไม่ได้ และไม่ค่อยเข้าสังคม
เพราะเขาก็ไม่เข้าสังคม
ในเวลานั้น
มาซเป็นนักข่าวเอเชียเพียงคนเดียว ที่ นิวส์ออฟเดอะเวิลด์
และในสมัยนั้น
มีข้อจำกัดเกี่ยวกับ สิ่งที่นักข่าวเอเชียสามารถทำได้
มาซถูกจำกัดให้ทำเฉพาะข่าว ที่เกี่ยวกับชาวเอเชีย
หรือข่าวเกี่ยวกับการเหยียดเชื้อชาติ
ถ้ามาซขอทำข่าวเรื่องคนดัง
หรือการทุจริตในสถาบันอังกฤษ
บรรณาธิการก็ไม่ค่อยเห็นด้วย
พวกเขามองไม่ออกว่า นักข่าวชาวเอเชียหรือผิวดำ
จะเชื่อมโยงกับผู้อ่านผิวขาวได้อย่างไร
เขาจึงตัดสินใจพลิกความคิดนั้น
และเขาเรียนรู้ที่จะทำให้มันถึงขั้นสุด
เพื่อให้ได้สิ่งที่เขาต้องการ
มาซเกิดความคิดนี้ ชีคปลอม
จริงๆ ก็เป็นความคิดที่อัจฉริยะนะ
สมัยนั้นมีภาพลักษณ์
ชาวอาหรับที่รวยมหาศาล เดินทางมาลอนดอน
ประมาณว่าโยกย้าย
ความมั่งคั่งร่ำรวยของพวกเขามาที่นี่
ถึงขนาดที่ว่าพวกเขาจะทำอะไรก็ได้
พวกเขารวยจนไม่รู้จะรวยยังไง
นีล วอลลิส นิวส์ออฟเดอะเวิลด์
และแค่อยู่ใกล้ความรวยนั้น ก็ทำให้ตะลึงแล้ว
เนื่องจากคนธรรมดาทั่วไปไม่คุ้นเคย
กับวัฒนธรรมอาหรับหรือชีค
หรือสิ่งที่ชีคทำ
สิ่งที่ชีคพูด ลักษณะที่ชีคแสดงออก
ฉันจึงคิดว่ามาเซอร์สันนิษฐานว่า คนจะมีปฏิกิริยาตามอคติของตน
มาซจึงเข้าถึง
จิตวิญญาณแห่งยุคได้อย่างชาญฉลาด
เขารู้ดีว่าเขาสามารถใช้ข้ออ้างว่า ได้รับการปฏิบัติอย่างไม่เป็นธรรม
เป็นไพ่ไม้ตายของเขา
หนึ่งในวิธีปกติที่เขาใช้หาข่าว
คือการโทรสายด่วน
ซึ่งลงโฆษณาเป็นประจำ
ทุกสัปดาห์ใน นิวส์ออฟเดอะเวิลด์
"คุณรู้เรื่องอื้อฉาว ที่มาเซอร์ มาห์มูดสืบสวนได้ไหม
"โทรหาเราสิ
"เราจ่ายให้มากที่สุด"
นี่จูงใจหลายคน...
คนจำนวนมากโทรเข้ามา
กว่ามาเซอร์ มาห์มูด จะกลายมาเป็นชีคปลอมได้
ต้องใช้เวลา
และเขาต้องเริ่มจากจุดเล็กๆ
เขาจะคาดหวัง ทำข่าวใหญ่ของคนดังเลยทันทีไม่ได้
ถ้าเขายังไม่ได้ฝึกฝีมือ
ฉันคิดว่าวิธีหนึ่งที่เขาทำคือ
การเริ่มจากคนที่เป็นที่รู้จักน้อยๆ
อาจจะเป็นคนที่...
ปั่นหัวได้ง่ายกว่า ให้เชื่อสถานการณ์ที่เขาสร้างขึ้น
วันหนึ่งเขาได้รับแจ้งเบาะแส เรื่องเอ็มม่า มอร์แกน
เบาะแสที่ดีมาก
เอ็มม่า มอร์แกนเป็นหนึ่งในสาวที่ดังสุด ในคอลัมน์ เพจทรี ในเวลานั้น
และเราได้ยินว่าเธอใช้ยาเสพติด
สุดเร่าร้อน
มันเหมาะมากที่จะให้มาซ ลองการเป็นชีคปลอม
ปี 1996
ตอนนั้นฉันอายุ 24
และเป็นนางแบบนู้ดในยุค 90
เป็นนางแบบให้นสพ.แท็บลอยด์ทุกฉบับ เดอะซัน และ นิวส์ออฟเดอะเวิลด์
หลักๆ แล้ว เพจทรี คือ คอลัมน์นางแบบโป๊ท่อนบน
ในหน้าสามของหนังสือพิมพ์ เดอะซัน
ซึ่งหลายคนมองว่า "ทำแบบนั้นทำไม"
แต่มันเป็นที่นิยม
ฉันว่า สาวๆ เพจทรี ในสมัยนั้น
เทียบได้กับรายการ เลิฟไอแลนด์
พวกเธอไม่ได้เดินโชว์หน้าอก
แต่เราก็เห็นแก้มก้นเต็มไปหมด
มันเป็นความนิยม มันเป็นชื่อเสียง
ผมคุยกับมาเซอร์และเขาพูดว่า
"เราจะต้องวางแผน ว่าจะเปิดโปงเธอยังไง"
เขาพูดว่า "ปฏิทินเป็นไง น่าจะดี"
เสนอเงินให้เธอเยอะๆ
ผมโทรหาเอ็มม่า
และพูดว่า "เรามีโอกาสที่ดีมากๆ ให้คุณ"
ผมบอกเธอว่ามีชีคอาหรับมาเกี่ยวข้อง
ฉันไม่อยากจะเชื่อเลยว่าฉันโชคดีมาก
ฉันรู้สึกดีใจและตื่นเต้นมาก
มันเป็นงานในฝันของฉันเลย
มันรู้สึกเหมือนถูกรางวัลแจ็คพอตน่ะ
ฉันตื่นเต้นมากๆ
และผมถามมาซว่า
"เราจะทำให้เธอเสพโคเคนได้ยังไง"
เรานั่งเครื่องบินไปยังเกาะลันซาโรเต
เครื่องบินลงจอด และเรากำลังเดินอยู่ในห้องโถงขาเข้า
แล้วฉันก็เห็นใครบางคนที่ฉันรู้จัก
เขาชื่อบิลลี่
มาซบอกผมว่า
คนที่โทรมาแจ้งเบาะแส คือผู้ชายชื่อบิลลี่
บิลลี่คนนี้น่าจะเป็นเพื่อนของเอ็มม่า
ฉันรู้จักบิลลี่ เมื่อตอนที่ฉันมาถ่ายแบบที่ลันซาโรเต
ฉันพูดว่า "คุณมาทำอะไรที่นี่"
เขาบอกว่า "ผมคือบอดี้การ์ดของคุณ"
ฉันนึกในใจ "โอ้โฮ ชีคหาบอดี้การ์ดให้ฉัน"
มันยิ่งทำให้ฉันรู้สึกเป็นคนพิเศษสุดๆ
แล้วมาซบอกว่าบิลลี่ เพื่อนของเอ็มม่าจะเป็นคนจัดหายาเสพติด
พอฉันไปถึงโรงแรม
สตีฟโบกมืออำลาและบอกว่า "สั่งอาหารได้ตามสบายเลยนะ
"ชีคจะเป็นคนจ่ายให้คุณทั้งหมด
"สั่งได้ทุกอย่าง"
พอไปถึงโรงแรม
ผมก็โทรหามาซและบอกว่า
"เธอมาถึงแล้ว ได้เวลาปฏิบัติการล่อซื้อ"
เราต้องอัดเสียงและถ่ายภาพ
เราต้องถ่ายคลิป
ถ้าไม่ทำแบบนั้น ก็ไม่มีข่าว
มาเซอร์เข้ามาในห้องพัก
ขณะที่ผมกำลังติดตั้งกล้อง
มีเครื่องทำความร้อน ที่มีไม้ระแนงปิดอยู่ด้านหน้า
ผมจึงติดกล้องไว้ในนั้น
มาซทำท่าวางโคเคนลง
และเขาทำแบบนี้ สุดยอด
สุดยอดที่สุด
ห้องเรียบร้อยแล้ว
กล้องพร้อมแล้ว
เสียงพร้อมแล้ว ทุกอย่างพร้อมแล้ว
เหลือก็แต่...
ให้เอ็มม่าเข้ามา
ฉันจำได้ว่าเดินไปตามทางเดิน
ฉันกำลังจะเคาะประตู แล้วคิดว่า "อูย" ฉันประหม่าไปหมด
ฉันเคาะประตู
พอเอ็มม่าเดินเข้ามา มาซก็ทักทายเธอ
เขาไม่ได้ใส่ชุดคลุม เขาแค่ใส่สูท
และเขาทักทายเธอด้วยมือสองข้าง
อย่างกับเขาเป็นเจ้าชายอาหรับ
และเขาชอบพูดจายกยอ
"ผมว่าคุณเป็นคนสวย
"ผมว่าคุณจะวิเศษมาก วิเศษที่สุดในปฏิทิน"
เขาแต่งตัวภูมิฐานมาก
ฉันสังเกตเห็นผิวเขาผุดผ่อง
เล็บเขาสะอาดสะอ้าน
เขาสวมนาฬิกาทองเรือนใหญ่ที่ข้อมือ
ตอนนั้นฉันคิดว่า เขาดูมีระดับและมีเสน่ห์มาก
แล้วก็มีแชมเปญอยู่ตรงนั้น
บิลลี่ก็อยู่ในห้องนั้น
บรรยากาศในห้องพักวิเศษมาก
แต่ผมวิตก
เพราะมันน่าวิตกเสมอ เวลาที่ติดตั้งกล้องพวกนี้
เพราะมันอาจตกลงมาที่พื้น
แบตเตอรี่อาจหมด
ตอนที่เธอกำลังจะสูดโคเคนก็ได้
ผมจึงวิตกตลอดเวลา เพราะมันต้องใช้การได้
บิลลี่พูดโพล่งขึ้นมาว่า "สูดโคเคนหน่อยไหม"
และเธอก็ค่อนข้าง...
ไม่ใช่ตกใจ แต่เธอดู
หงุดหงิดก็ว่าได้
ผมว่าเธอคงอึดอัดใจนิดๆ มาซจึงพูดว่า
"เอาเลย เราไม่สนๆ ไม่มีปัญหาหรอก"
และเขาทำท่าแบบคนอาหรับ
เขาเห็นฉันปฏิเสธเลยพูดว่า "ไม่ๆ เอาเลย"
ฉันจำคำพูดเป๊ะๆ ไม่ได้
แต่เขาคะยั้นคะยอฉันให้เสพโคเคน
ฉันอาจจะเคยลองเสพโคเคน แค่ไม่กี่ครั้งก่อนนี้
และไม่เคยชอบเลย
แต่ฉันคิดในใจว่าถ้าฉันปฏิเสธ
มันอาจทำให้ฉันเสียงานนี้ก็ได้
ฉันก็เลยเสพโคเคน
คิดในใจว่าทีนี้เขาจะชอบฉัน
มาซดีใจสุดๆ
เขาพูดว่า "เธอเสร็จเราแล้ว"
การปลอมเป็นชีคได้ผล
แต่มาซต้องการมากกว่านั้น
ต่อมาท่านชีคก็ลุกขึ้น และเดินออกไปที่ระเบียง
และเขาเรียกฉัน
เขาถามว่า ฉันจะหาโคเคนให้เขาได้หรือไม่
ฉันแปลกใจนิดหน่อยแล้วบอกเขาว่า
"เอ่อ บิลลี่...
"คุณจ้างเขามา เขาขายโคเคน
"ซื้อจากเขาสิ ฉันไม่มีโคเคน"
แล้วเขาจ้องตาฉันและพูดว่า
"ผมไม่ไว้ใจเขา" เขาพูดว่า "ผมไว้ใจคุณ"
เขาพูดว่า "ผมอยากให้คุณ ซื้อโคเคนจากบิลลี่
"แล้วคุณเอามาให้ผมที่ห้อง
"หลังจากเรากลับจากดินเนอร์"
ณ ตอนนั้นฉันวิตกว่า ถ้าฉันเข้าไปในห้องเขา
เขาจะโน้มน้าวให้ฉันมีเซ็กซ์ด้วย
ฉันจะปฏิเสธและอาจทำให้เสียงาน
บิลลี่คิดแผนขึ้นมาเพื่อปกป้องฉัน
และแผนนั้นคือ...
สอดโคเคนเข้าไปใต้ประตูห้องพักของเขา
ดันมันเข้าไปเงียบๆ
เดินออกมา แล้วส่งข้อความหาเขาว่า
"ฉันสอดมันให้ทางประตูแล้ว"
และนั่นคือสิ่งที่ฉันทำ
โป๊ะแตก!
สาวเพจทรีเสพยา
เขาลองเป็นชีคปลอม
และพบว่าได้ผลดีมาก
เขารอดตัวจากการลงโทษต่างๆ
เขาก็เลยได้ใจ
ฉันคิดว่ามาเซอร์ มาห์มูด ชอบการปลอมตัวเป็นชีคมาก
มันคือการทำข่าวที่ใช้การแสดง
เสื้อคลุมแบบอาหรับ ในการปลอมตัวเป็นชีค
คือวิธีการที่มาเซอร์ มาห์มูดใช้ เข้าสู่โลกคนรวย
ทรงพลัง และมีอิทธิพล
กลางวันเป็นคนรวย กลางคืนค้ายา สกู๊ปพิเศษ!
ฉันอ่านเรื่องราวทั้งหมด แล้วร้องไห้โฮ
มีภาพฉันในหนังสือพิมพ์ ในฐานะแม่ค้ายา
ฉันไม่อยากจะเชื่อเลย
หลังจากนั้นฉันก็ตระหนักว่า
ชีคคนนั้นไม่ใช่ชีคจริงๆ
เขาคือนักข่าวจาก นิวส์ออฟเดอะเวิลด์ ที่ปลอมตัวมา
และเขาชื่อมาเซอร์ มาห์มูด
สกู๊ปพิเศษ โดยมาเซอร์ มาห์มูด
ฉันทั้งช็อก ตกใจกลัว
อับอายขายหน้าว่าคนจะคิดยังไง...
ฉันร้องไห้ไม่หยุด
ภายในหนึ่งสัปดาห์ที่ข่าวแพร่ออกมา
ฉันก็ถูกเจ้าของอะพาร์ตเมนต์ไล่
หนังสือพิมพ์ เดอะซัน เลิกจ้างฉัน
ฉันโทรไปหาบริษัทตัวแทนของฉัน
เราเคยโทรศัพท์คุยกัน ทุกวันตอนห้าโมงเย็น
เพื่อดูว่าวันรุ่งขึ้นมีงานอะไรบ้าง
ก็ไม่มีเลย
มาเซอร์ มาห์มูด แก้ตัวเรื่องวิธีทำงานของเขาเสมอ
มีคนวิจารณ์วิธีการทำงานของคุณ
หลักๆ คือคุณคะยั้นคะยอ
ให้คนกระทำผิดกฎหมาย ที่พวกเขาคงไม่ทำ
ถ้าคุณไม่ได้เสนอสิ่งล่อใจหรืออะไรก็ตาม
มันเป็นข้อโต้แย้งที่ออกมาซ้ำแล้วซ้ำอีก
ไซม่อน คุณเป็นคนดัง คุณเป็นที่รู้จัก
เป็นไปได้เหรอที่ผมจะโน้มน้าวให้คุณ ขายโคเคนให้ผมน่ะ
รับรองว่าไม่ได้
ไม่ว่าผมจะแต่งตัวเป็นชีค หรือชาวซิกข์หรืออะไรก็ตาม
คุณคงไม่ขายโคเคน
คนที่เราเปิดโปงคือคนที่ทำอยู่แล้ว
ถ้าคุณอยากเข้าใจมาซ และสิ่งที่ทำให้เขา...
เป็นแบบที่เขาเป็น
คุณก็ต้องย้อนกลับไปดูภูมิหลังของเขา
มาซกับผมโตมาในเบอร์มิงแฮม
เบอร์มิงแฮม
มาเซอร์ มาห์มูด ปี 1985
นี่คือคนที่มีภูมิหลัง เป็นคนเอเชียชาวปากีสถาน
พ่อของมาซเป็นนักข่าวชาวปากีสถาน
สุลต่าน มาห์มูด พ่อมาห์มูด
ทำงานให้นิตยสารภาษาอูรดู
และถูกจำกัดให้ทำเฉพาะข่าว ที่เกี่ยวกับชุมชนของตัวเอง
มาซเกลียดการถูกจำกัดให้ทำข่าว เฉพาะหนังสือพิมพ์เอเชียท้องถิ่น
เหมือนพ่อของเขา
แต่เมื่อเขาพยายาม เข้าสู่การทำข่าวในสื่อใหญ่ๆ
เขากลับเจอทางตัน
ในยุค 80 อังกฤษเป็นประเทศที่แบ่งแยกอย่างมาก
พวกปากีฯ ออกไปซะ
มีการเหยียดเชื้อชาติอย่างหนัก
และเป็นเรื่องยากมาก ที่ชนกลุ่มน้อยชาวเอเชีย
จะได้งานทำในสื่อใหญ่
สำหรับผม การเข้าสู่วงการทำข่าว เป็นเรื่องยากมาก
ผมอยากทำงาน ให้หนังสือพิมพ์ท้องถิ่นของผม
แต่ผมถูกปฏิเสธสองปีซ้อน เพราะประสบการณ์การทำงาน
สมัยนั้นเป็นเรื่องยากสำหรับชาวเอเชีย
ในเวลานั้นผมรู้สึกว่าผมถูกเลือกปฏิบัติ
แต่สมัยนั้นไม่มีชาวเอเชียในวงการสื่อ
วิธีที่เขาใช้เข้าสู่วงการทำข่าว
แสดงให้คุณเห็นทุกอย่าง เกี่ยวกับมาเซอร์ มาห์มูดในตอนนั้น
และมาเซอร์ มาห์มูด ตลอดการเป็นนักข่าวอาชีพของเขา
มันชัดเจนมาตั้งแต่เริ่มแรกว่า
มาเซอร์ มาห์มูด พร้อมที่จะทำทุกวิถีทาง
แม้จะต้องเปิดโปงเพื่อนของครอบครัว
ที่เขาพบระหว่างกินมื้อค่ำในครอบครัว
ถ้าคนนั้นพูดว่าได้แอบละเมิดลิขสิทธิ์วิดีโอ
เขานำข้อมูลนั้นไปให้ฝ่ายข่าว และพวกเขาก็เปลี่ยนมันให้เป็นข่าว
แล้วทันใดนั้นเขาก็มีหนทาง เข้าสู่โลกการทำข่าว
ผมโทรบอกพวกเขาว่า
"ผมรู้จักแก๊งที่ทำเทปเถื่อน คุณสนใจไหม"
แน่นอนว่าพวกเขาสนใจ และพูดว่า "มาคุยกับเราสิ"
แต่คุณได้ยินเรื่องนั้น
ตอนที่นั่งล้อมวงกินมื้อค่ำกับครอบครัว ไม่ใช่เหรอ แล้วเป็นไง
ผมรู้ ก็ไม่ค่อยดี
พ่อแม่ผมรู้สึกว่าไม่ควรทำแบบนี้
ผมถูกมองว่าเป็นสายให้ตำรวจ
ค่ะ เขาเป็นคนมุ่งมั่น
แน่วแน่ และทะเยอทะยาน
และเต็มใจที่จะทำแทบทุกวิถีทาง
พบการละเมิดลิขสิทธิ์ครั้งใหญ่
และหลังจาก ข่าวการละเมิดลิขสิทธิ์วิดีโอนั้นแล้ว
มาซบอกฉันว่า พ่อเขาโกรธหัวฟัดหัวเหวี่ยง
ขู่ว่าจะไล่เขาออกจากบ้าน
บอกว่ามาซทำให้ ชื่อเสียงครอบครัวเสื่อมเสีย
แต่มาซไม่สนใจ เขาสนใจแต่การได้ข่าวเท่านั้น
และเขาก็ได้มา เขาไม่ปรานีใคร
และเพราะอย่างนั้น เขาถึงทำอาชีพนี้ต่อไป
เราถูกกดดันอย่างมาก
เป็นเด็กรุ่นแรกที่...
ต้องประสบความสำเร็จ
สิ่งสำคัญไม่ใช่การได้ตำแหน่งหรูๆ
สิ่งสำคัญคือการมีรายได้สูง
นั่นคือสิ่งที่พวกเขาต้องการ ที่พ่อแม่เราต้องการ
ผมมองว่าการเป็นนักข่าว
คือโอกาสทำเงิน
ไม่ต้องสงสัยเลยว่าเงินขับเคลื่อนเขา
เพราะเงินเท่ากับความสำเร็จ
มาซเป็นพวกหิวข่าว
เหมือนคนติดยา เขาต้องการ ให้ข่าวถัดไปของเขาใหญ่ขึ้น ดังมากขึ้น
มาซต้องการข่าวที่ใหญ่กว่า ดีกว่าเสมอ
นิวส์ออฟเดอะเวิลด์ ชอบเรื่องกีฬา
เรื่องเซ็กซ์ เรื่องอื้อฉาว
และถ้าคุณหาข่าวที่มีทั้งสามอย่างได้
ก็เหมือนคุณถูกรางวัลแจ็คพอต
ปี 1998
ถ้าคุณไม่รู้มาก่อน
พรีเมียร์ลีกของอังกฤษ กำลังจะเริ่มวันพรุ่งนี้
เชลซี ผู้ชนะถ้วยเอฟเอคัพ
ฟุตบอลเป็นเรื่องใหญ่ สำหรับ นิวส์ออฟเดอะเวิลด์
เราออกหาข่าว
เกี่ยวกับนักฟุตบอลเสมอ
โดยปกติก็ไม่เกี่ยวกับฟุตบอล
ในเวลานั้นทีมสโมสรฟุตบอล นิวคาสเซิลยูไนเต็ด
เป็นหนึ่งในทีมชั้นนำในพรีเมียร์ลีก
มาซได้รับเบาะแสว่า เฟร็ดดี้ เชพเพิร์ด ประธานสโมสร
และดั๊ก ฮอลล์ รองประธาน
ที่คนมองว่าเป็นนักธุรกิจที่น่านับถือ และคนรักครอบครัว
กำลังจะบินไปเมืองมาร์เบยา หลังจากออกจากการแข่งขัน
ไปเตร็ดเตร่ ในไนต์คลับเปลื้องผ้าทั่วเมือง
คุณรู้ทันทีว่านี่จะเป็นข่าวดัง ข่าวใหญ่
เพราะสำหรับชาวนิวคาสเซิล และแฟนคลับทีมนิวคาสเซิลแล้ว
ฟุตบอลคือทุกสิ่งทุกอย่าง มันคือศาสนาสำหรับพวกเขา
แฟนคลับทีมนิวคาสเซิล
สนามกีฬาเซนต์เจมส์พาร์ก เป็นเหมือนมหาวิหาร
และพวกนักฟุตบอลคือเหล่าเทพ
ส่วนผู้บริหารทีมนิวคาสเซิล คือหัวหน้าคณะสงฆ์ของศาสนา
ยินดีต้อนรับกลับบ้าน... อลัน เชียเรอร์
ข่าวแบบนั้น มันเป็นเรื่องอื้อฉาว
ที่จะแพร่ไปทั่วสื่อโซเชียลในปัจจุบัน
แต่ในยุค 90 นั้น
ทางเดียวที่คนจะรู้เรื่องลับที่เกิดขึ้นก็คือ
อ่านนสพ.แท็บลอยด์
และทุกคนรู้ดีว่า นิวส์ออฟเดอะเวิลด์
ถนัดเปิดโปงเรื่องอื้อฉาวที่สุด
มันคือสิ่งที่ทำให้คนซื้อหนังสือพิมพ์
มันคือสิ่งที่ทำให้มันเป็น หนังสือพิมพ์ที่ขายดีที่สุดในประเทศ
เฟร็ดดี้กับดั๊กถือว่าเป็นคนที่ไม่มีใครแตะได้
และไม่ว่าพวกเขาจะทำอะไร
ก็ไม่มีทางพิสูจน์ได้เลย
แต่ยิ่งมีคนบอกมาซว่า มีอะไรที่เป็นไปไม่ได้
เขาก็ยิ่งจะทำให้ได้
เราติดต่อดั๊ก ฮอลล์
แล้วพูดว่า "ผมมีลูกค้าคนหนึ่ง เป็นชีคที่รวยมาก
"ในตะวันออกกลาง และอยากตั้ง
"ลีกฟุตบอลในดูไบ
"และมีเงินที่จะลงทุน และเขาอยากคุยกับคุณเรื่องนี้"
ดั๊ก ฮอลล์ติดกับและพูดว่า "เราจะไปเจอคุณที่มาร์เบยา"
มาซบอกให้ผมแสดงเป็นบอดี้การ์ดของเขา
เพื่อให้ผมเตรียมเสื้อผ้าให้พร้อม
"คุณเป็นส่วนหนึ่งของคณะผู้ติดตามของชีค
"ทำให้แน่ใจว่าคุณดูไม่เหมือนช่างภาพนะ"
เราทุกคนไปกันที่สโมสรมาร์เบยา
มาซจองวิลล่าสุดหรูไว้
ราคาแพงมาก
คอนราดเป็นผู้เชี่ยวชาญด้านเทคนิค คนเฝ้าระวัง
เขาจะเฝ้าดูภาพสัญญาณอยู่ในห้องถัดไป
เราวางของตกแต่งไว้มากมาย
เช่น ถุงชอปปิงสินค้าปลอดภาษีดูไบ
และอุปกรณ์สูบยาไว้รอบวิลล่า
มาซทำเพื่อสร้างภาพลวงตาว่า เราเพิ่งบินมาจากดูไบ
21.29 น. 8 มีนาคม 1998
ผมนามสกุลทัฟ ที โอ ยู จี เอช
ผมเคยอยู่ในหน่วยรบพิเศษ
นานสิบปีครึ่ง
ผมเกือบตายอยู่สิบหน แต่ไม่ตาย
เราไปถึงมาร์เบยา ตอนประมาณสามทุ่มครึ่ง สี่ทุ่ม
ดักลาสกับเฟร็ดดี้ได้บอกผมไว้ว่า
"เราจะไปประชุมที่สโมสรมาร์เบยาบีช
"เราจะไปพบชีคจากดูไบ เราบอกได้แค่นั้น"
ผมรู้เรื่องชีคหลายเรื่อง
ผมรู้ว่าชีคเป็นยังไง
ผมรู้ว่าพวกเขามีนิสัยยังไง
เพราะในการเป็นบอดี้การ์ดมืออาชีพ ผมเคยปกป้อง
เจ้าชายอาเหม็ด ซากิ ยามานี รมต.กระทรวงน้ำมันของซาอุดีอาระเบีย
ผู้มีอำนาจมากคนหนึ่งของโลกในเวลานั้น
เพราะเขาคือคนกำหนดราคาน้ำมันโลก
ก่อนการประชุม ผมมักตรวจดูว่า เรากำลังจะพบใคร
ค้นประวัติความเป็นมา และทำให้แน่ใจว่าไม่ได้ปลอมตัวมา
แต่ผมไม่มีเวลา
ผมบอกดักลาสกับเฟร็ดดี้ว่า
"รอเดี๋ยว ขอผมตรวจสอบแป๊บนึง"
ตอนที่พวกเขามาถึง เราก็รู้ทันทีว่า
สองคนนี้พาบอดี้การ์ดของตัวเองมา
ไบรอัน ทัฟ ซึ่งเป็นผู้เชี่ยวชาญในการเฝ้าระวัง
ผมนึกในใจ "ให้ตายสิ ซวยละ อีกเดี๋ยวเขาจับผิดเราได้แน่เลย"
ผมเดินไปที่วิลล่า
"ผมแค่ขอตรวจดูข้างในก่อนแป๊บนึง"
"ได้ ไม่มีปัญหา"
แล้วผมก็เดินเข้าไปดูตรวจดูรอบๆ
ดูเป็นวิลล่าที่หรูหรามาก
ผมตรวจทั่วห้องอย่างรวดเร็ว
เราคิดว่า "ตายละ ถ้าเกิดเขาเจอเครื่องดักฟังล่ะ
"เราจะทำยังไง"
เราเฝ้าระวัง เราตรวจตราอยู่เสมอ
เราระวังภัยต่างๆ
เราตื่นตัวตลอดเวลา
ใจผมเต้นระรัว
เห็นได้ชัดว่าไม่มีอะไรผิดปกติในห้องนั้น
ดักลาสกับเฟร็ดดี้จึงเดินเข้ามา
เฟร็ดดี้กับดั๊กเดินเข้าไปที่ห้องรับรองใหญ่
ส่วนมาซเดินใส่เสื้อคลุม เข้ามาจากห้องนอนของเขา
ผมมองดูชีคและเขาดู...
จะพูดยังไงดีล่ะ
ผมจะพูดว่า "เหมือนชีค"
เห็นได้ชัดว่า พวกเขาไม่ได้สังเกตอะไร
เพราะสิ่งแรกที่พวกเขาสนใจ
คือถุงชอปปิงดูไบ
มาซมองลงไป
จากนั้นก็มองผมแล้วพูดว่า "สัตว์โสโครก
"เราบอกไว้ว่ายังไง" แล้วก็มองไปที่...
ฮอลล์กับเชพเพิร์ด แล้วพูดว่า "ทีมงานๆ พับผ่า"
พวกเขาหัวเราะ
ส่วนผมสีหน้าสลดแล้วหยิบถุงนั้นไป
เฟร็ดดี้กับดั๊กนั่งลงและเริ่มดื่ม
มาซเริ่มสวมบทบาทมากขึ้นๆ
เขาดีดนิ้ว
เขาสั่งเหล้าคอนญักราคาแพงมาก
ให้มาส่งที่ห้อง
พวกเขาดื่มแชมเปญและบรั่นดี
พวกเขา... พวกเขาดื่มไม่ยั้ง
เฟร็ดดี้ เชพเพิร์ดและดั๊ก ฮอลล์ เชื่อทุกอย่างที่ตาเห็น
พวกเขาด่าพวกนักฟุตบอล
และเริ่มคุยถึงพวกสาวๆ
เราไม่อยากจะเชื่อในสิ่งที่พวกเขาพูด
เฟร็ดดี้พูดว่า สาวๆ นิวคาสเซิลทุกคนเหมือนหมา...
และด่าแฟนคลับของตัวเอง
ในขณะเดียวกัน คอนราดก็กำลังเฝ้าดู ภาพสัญญาณอยู่ในห้องข้างๆ
ภาพที่ได้นั้นไม่ชัดเท่าไหร่
สมัยนั้นกล้องยังไม่ดีมาก
พวกเขาพูดถึงสิ่งที่เลวทรามต่างๆ
ไม่น่าเชื่อเลยว่าจะได้ยิน
คุณเดินเข้าไป มีสาวๆ 50 คนอยู่ในนั้น
ไม่ๆ แค่เดินเข้าไป สั่งเครื่องดื่ม สาวๆ อยู่ตรงนั้นแล้ว
และคุณตัดสินใจว่า ต้องการสาวสักคนหรือไม่
มาซทำตัวเป็นชีคผู้สูงส่ง
ให้ดั๊กและเฟร็ดดี้หลงเชื่อ
ทุกคำที่พวกเขาพูด เป็นการประณามตัวเองทั้งนั้น
เราไม่อยากจะเชื่อเลย
เฟร็ดดี้กับดั๊กพูดว่า "เราออกไปหาความสุขกันเถอะ"
เราไปที่มิเลดี้พาเลซ
ไนต์คลับสาวเต้นเปลื้องผ้า
มีสาวๆ เต็มไปหมด และพวกเขาก็สนุกกันสุดเหวี่ยง
เฟร็ดดี้ เชพเพิร์ด พูดกับมาซ ชีคปลอมด้วยว่า
พวกเขาต้องระวังการกระทำในอังกฤษ
เพราะนสพ.แท็บลอยด์ของอังกฤษ
คืนนี้เกิดความวุ่นวาย ในทีมนิวคาสเซิลยูไนเต็ด
หลังจากผู้บริหารทีมถูกจับได้ ในปฏิบัติการล่อซื้อของนสพ.แท็บลอยด์
ที่จัดโดยมาเซอร์ มาห์มูด ของ นิวส์ออฟเดอะเวิลด์
หรือที่รู้จักกันว่า ชีคปลอม
ข้อกล่าวหาต่อชายสองคน
ถูกแฉลงใน นิวส์ออฟเดอะเวิลด์
หลังจากที่นักข่าวปลอมตัว จับได้ว่าพวกเขาเข้าซ่องสเปน
นสพ.รายงานว่าพวกเขาเที่ยวผู้หญิง เป็นประจำ เวลาเดินทางไปทำธุรกิจ
อ้างว่าพวกเขาล้อเลียนแฟนคลับ
โดยอธิบายว่า ผู้หญิงในไทนีไซด์เหมือนสุนัข
การเปิดเผยนี้ทำให้ แฟนคลับของทีมอึ้งและโกรธมาก
ฉันว่าพวกเขาควรลาออก
สิ่งที่พวกเขาพูดถึงผู้หญิง ไม่ให้เกียรติกันเลย
สิ่งที่พวกเขาทำนั้นไม่น่าให้อภัย
แฟนคลับต่างหากที่ทำให้สโมสรอยู่ได้
ไม่ใช่ผู้อำนวยการสโมสร
สกู๊ปพิเศษ โดยมาเซอร์ มาห์มูด
มันสุดยอดมาก วิธีที่เขาทำให้พวกผู้อำนวยการ
จากทีมนิวคาสเซิลด่าออกมาว่า
"ผู้หญิงนิวคาสเซิลทุกคนเป็นหมา"
สื่อต่างๆ ทั่วโลกจะทำตาม
สิ่งที่มาเซอร์ทำไว้ในหนังสือพิมพ์ ซันเดย์
แฟนคลับในเกมเหย้าเมื่อคืนนี้ พูดชัดเจนว่า
พวกเขารู้สึกว่าถูกสองคนนี้ทรยศ และตะโกนว่า "ยูดาส"
ยูดาส ยูดาส ยูดาส
และแฟนคลับตะโกนซ้ำๆ ให้พวกเขาลาออก
ว่า "ไล่ผู้บริหารออกไป"
ไล่ผู้บริหารออกไป ไล่ผู้บริหารออกไป
ลอนดอนฮิลตันบนถนนพาร์ก
หลังจากข่าวนั้นแพร่ออกมา
มาเซอร์ก็ได้รับรางวัล นักข่าวยอดเยี่ยมแห่งปี 1999
ซึ่งน่าทึ่งมาก
มันคือ...
การทำข่าวสืบสวน ที่มีการปลอมตัวที่เยี่ยมยอด
ที่ผมไม่มีทางเทียบได้
ผมไม่มีทางทำอะไรได้ดีเท่านั้น
มาซ นักข่าวของเรา ได้รางวัลนักข่าวแห่งปี
ผมภูมิใจมาก
มันเป็นเรื่องใหญ่มาก มันคือรางวัลออสการ์
รางวัลออสการ์ในสายอาชีพเรา
และผู้ชนะรางวัลได้แก่...
ไม่มีอะไรฮือฮาไปมากกว่า
การเห็นข่าวดีๆ ที่คุณค้นพบ
ทั่วหน้าหนึ่งของคุณ และคุณรู้ว่า
หนังสือพิมพ์อื่นๆ มองดูและร้องว่า "ว้าว"
รางวัลสื่อมวลชนอังกฤษ ผู้สื่อข่าวยอดเยี่ยม ปี 1999
มาเซอร์ มาห์มูด นิวส์ออฟเดอะเวิลด์
เมื่อถึงตอนนั้น มาเซอร์เป็นนักข่าว ที่ได้รับค่าตอบแทนสูงสุดในนสพ.นั้น
และก็ค่อนข้างเหมาะสม
ฉันชื่นชมมาซมากๆ ค่ะ
เขามีสิ่งที่คนอื่นต้องการ
การยกย่องจากคนอ่านหนังสือพิมพ์
การยกย่องจากพลังของคนกลุ่มนั้น
ถ้าเขาดีดนิ้ว เขาก็ได้เงินจากข่าวนั้นแล้ว
ในขณะที่พวกเราที่เหลือต้องอ้อนวอนขอ
สำหรับเขา มันคือเกม และเขาชนะเกมนี้ ทุกครั้งไป
ผมจำได้ว่าเห็นเขาอยู่ในรถคันงาม
ไปร้านอาหารหรูๆ
เครื่องประดับ นาฬิกาของเขา เขาใส่นาฬิกาโรเล็กซ์
มีอะพาร์ตเมนต์หรูขนาดใหญ่มาก สี่ห้องนอน ในเคนซิงตัน
เขาเป็นนักข่าวที่ยอดเยี่ยม เคยนะ
แต่บอกเลย
เขาอำมหิต
อำมหิตมาก
และไม่มีอะไรหยุดเขาได้
ไม่มีอะไรหยุดเขาได้เลย
มีการติดต่อมาเซอร์ มาห์มูด เพื่อขอความเห็นแต่ไม่ได้รับการติดต่อกลับ
มีการติดต่อนิวส์ยูเคเพื่อขอความเห็น แต่ไม่ได้รับการติดต่อกลับ
คำบรรยายโดย สุดาภรณ์ ปลื้มปิติวิริยะเวช
ผู้ตรวจสอบงานแปล วิภาพร หมู่ศิริเลิศ